Epsom and Ewell
Epsom and Ewell je distikt sa statusom borougha od 78,950 stanovnika na jugoistoku Engleske u Grofoviji Surrey.

Geografske karakteristike 

Epsom i Ewell se nalazi u podnožju North Downsa, na jugozapadnoj periferiji Greater Londona. Borough je konurbacija tri naselja Epsom, Ewell i Stoneleigh. Administrativni centar distikta je Epsom.

Historija 

Dva grada po kojima je dobio ime; Epsom i Ewell datiraju iz saksonskih vremena. Ime Epsom je izvedeno siitagme Ebba ham, što je značilo feudalno imanje nekog Ebba, Ebbija ili Ebbe. Ewell je dobio ime od staroengleske riječi aewielle, koja je značila nešto kao izvor (ili riječni izvor). Kraj je postao važan nakon otkrića termalnog izvora oko 1618. bogatog magnezijum sulfatom (Epsomska sol). 
Najmlađi Stoneleigh, izrastao je iz poljoprivrednog naselja 1930-ih, ime je dobio po porodici Stone, koji su bili  vlasnici zemlje i veleposjedničke kuće.

Kralj Henry VIII počeo je 1538. graditi istočno od Ewella - Dvorac Nonsuch. Kako je uz njega htio imati i lovište, uklonjeno je srednjovjekovno selo sa crkvom Cuddington. Od njegova dvorca do 1690. nije ostalo puno, jer su se oko njega sporili i potratili ga njegovi nasljednici, a od ogromnog lovišta samo par parkova.

Borough je formiran kao urbani distrikt 1894, a sve do 1934. bio je poznat kao - Epsom. Od  1937. je metropolitanski borough,  - 1965. trebao je postati dio Greater Londona, ali se ništa nije promjenilo sve do 1. aprila 1974. i nove administrativne reforme zemlje, kad je formiran kao današnji distrikt - Epsom and Ewell.

Znamenitosti i obrazovanje

Moderna zgrada - Bourne Hall u samom srcu Ewella, podignuta 1970. na mjestu gdje se nekad nalazila veleposjednička kuća iz 18. vijeka, centar je brojnih događanja i dom lokalnog muzeja. Nalazi se u parku nedaleko od izvora rijeke Hogsmill, koji je danas ukrašen jezerima. Epsom ima  teatar (Epsom Playhouse) otvoren 1984.

Iako je Borough Epsom i Ewell gusto naseljen, više od dvije petine zemljišta je rezervirano za parkove i zelene površine. Uz to - 176 hektara u Epsomu proglašeno je rezervatom prirode internacionalnog značaja, pored tog borough ima još 11 lokaliteta označenih naročito važnim za "zaštitu prirode."

Borough ima brojne obrazovne institucije, između ostalih Univerzitet kreativnih umjetnosti (teatar, opera, muzika i dva koledža.

Trkaći konji uzgajaju se u Epsomu još od 17. vijeka, doba engleskog građanskog rata. Danas je on vjerojatno najpoznatiji po konjičkim utrkama - Derby, koje su prvi put službeno održane 1780. Nazvane su po pobjedniku earlu od Derby - Edwardu Stanleyu, koji je prema legendi, tu čast osvojio - bacanjem novčića nakon druge utrke sa velikim rivalom Charlesom Bunburyjem. Derby koji je i danas najprestižniji od pet engleskih klasičnih utrka održava se tradicionalno svake godine u prvom tjednu juna.

Poznati sugrađani

U boroughu je rođeno i živjelo puno značajnih ljudi, među njima nekadašnjih premijer Archibald Philip Primrose, ilustrator Aubrey Beardsley, pejzažist John Constable, prerafaelitski slikar James Colllinson, romanopisac H. G. Wells, gitarist Led Zeppelina Jimmy Page i pjevačica Petula Clark.

Pobratimski gradovi 

 Chantilly, Francuska

Izvori

Vanjske veze 

 Epsom and Ewell Borough Council 

Administrativna podjela Engleske
Surrey